ଚର୍ଚ୍ଚାରେ ଚୌକିଦାର, ବଂଶବାଦ\nନୂଆଦିଲ୍ଲୀ,୨୧।୩(ପି.ଟି.): ସାଧାରଣ ନିର୍ବାଚନ ଯେତିକି ପାଖେଇ ଆସୁଛି ଶାସକ-ବିରୋଧୀଙ୍କ ମଧ୍ୟରେ ଆରୋପ ପ୍ରତ୍ୟାରୋପ ସେତିକି ବଢ଼ିବାରେ ଲାଗିଛି। ପ୍ରଧାନମନ୍ତ୍ରୀଙ୍କ ସମେତ ତାଙ୍କ କ୍ୟାବିନେଟ ସହଯୋଗୀ ଓ ଦଳୀୟ ନେତାମାନେ ଟୁଇଟର୍ରେ ନିଜକୁ 'ଚୌକିଦାର' ବୋଲାଇବା ପରେ ବିରୋଧୀ ନେତାମାନେ ତାଙ୍କୁ ଟାର୍ଗେଟ କରୁଛନ୍ତି।\nଚର୍ଚ୍ଚାରେ ଚୌକିଦାର, ବଂଶବାଦ\t March 21st, 10:05 AM March 21st, 10:05 AM\nନୂଆଦିଲ୍ଲୀ,୨୧।୩(ପି.ଟି.): ସାଧାରଣ ନିର୍ବାଚନ ଯେତିକି ପାଖେଇ ଆସୁଛି ଶାସକ-ବିରୋଧୀଙ୍କ ମଧ୍ୟରେ ଆରୋପ ପ୍ରତ୍ୟାରୋପ ସେତିକି ବଢ଼ିବାରେ ଲାଗିଛି। ପ୍ରଧାନମନ୍ତ୍ରୀଙ୍କ ସମେତ ତାଙ୍କ କ୍ୟାବିନେଟ ସହଯୋଗୀ ଓ ଦଳୀୟ ନେତାମାନେ ଟୁଇଟର୍ରେ ନିଜକୁ 'ଚୌକିଦାର' ବୋଲାଇବା ପରେ ବିରୋଧୀ ନେତାମାନେ ତାଙ୍କୁ ଟାର୍ଗେଟ କରୁଛନ୍ତି। ଏହାର ଜବାବ ଦେବାକୁ ଯାଇ ପ୍ରଧାନମନ୍ତ୍ରୀ ନରେନ୍ଦ୍ର ମୋଦି ନେହେରୁ-ଗାନ୍ଧୀ ପରିବାରର ବଂଶବାଦ ରାଜନୀତି ପ୍ରସଙ୍ଗ ଉଠାଇଛନ୍ତି।\nଅଧ୍ୟକ୍ଷ ରାହୁଲ ଗାନ୍ଧୀ ବୁଧବାର ଇମ୍ଫାଲରେ କହିଛନ୍ତି, ପ୍ରଧାନମନ୍ତ୍ରୀ ବର୍ଷକୁ ୨ କୋଟି ନିଯୁକ୍ତିର ପ୍ରତିଶ୍ରୁତି ଦେଇଥିବାବେଳେ ତାଙ୍କର ରାଜନୀତି କେବଳ ୨୦୧୮ରେ ୧ କୋଟି ନିଯୁକ୍ତି ନଷ୍ଟ କରିଦେଇଛି। ସେହିପରି କଂଗ୍ରେସ ମୁଖପାତ୍ର ରଣଦୀପ ସୁର୍ଜଓ୍ବୋଲା କହିଛନ୍ତି, ଦେଶରୁ କର୍ମନିଯୁକ୍ତି ଚୋରି ହେବାରେ ଚୌକିଦାର ଦାୟୀ। ଏଥିଲାଗି ୪.୭ କୋଟି ଯୁବତୀଯୁବକ ନିଯୁକ୍ତି ହରାଇଛନ୍ତି। ଚୌକିଦାର ଚୋର ହେ ବୋଲି ସେ ଟୁଇଟ୍ କରିଛନ୍ତି। ଦିଲ୍ଲୀ ମୁଖ୍ୟମନ୍ତ୍ରୀ ଅରବିନ୍ଦ କେଜ୍ରିଓ୍ବାଲ ଟୁଇଟ୍ କରିଛନ୍ତି, ମୋଦି ସାରା ଦେଶକୁ ଚୌକିଦାର କରିବାକୁ ଚାହୁଁଛନ୍ତି। ଲୋକେ ଯଦି ସେମାନଙ୍କ ପିଲାଙ୍କୁ ଚୌକିଦାର କରିବାକୁ ଆଗ୍ରହୀ ତେବେ ମୋଦିଙ୍କୁ ଭୋଟ ଦିଅନ୍ତୁ। କିନ୍ତୁ ଭଲ ଶିକ୍ଷା ଦେବାକୁ ଚାହୁଁଥିଲେ ଏଏପି ସପକ୍ଷରେ ମତଦାନ କରନ୍ତୁ। ଏହାର ଜବାବରେ ଦିଲ୍ଲୀ ଭାଜପା କହିଛି କେଜ୍ରିଓ୍ବାଲଙ୍କ ଭଳି ବଡ଼ ମିଛୁଆ ହେବା ବଦଳରେ ଚୌକିଦାର ହେବା ଭଲ। ସେପଟେ ଗଙ୍ଗାନଦୀରେ ନୌଯାତ୍ରା କରୁଥିବା କଂଗ୍ରେସ ସାଧାରଣ ସମ୍ପାଦକ ପ୍ରିୟଙ୍କା ଗାନ୍ଧୀ ଭଦ୍ରା କହିଛନ୍ତି, ମୋଦି ୫ ବର୍ଷରେ ଦେଶର ସମସ୍ତ ସଂସ୍ଥା ଉପରେ ଆକ୍ରମଣ କରିଛନ୍ତି। ସେ ଦେଶବାସୀଙ୍କୁ ବୋକା ବୋଲି ଆଉ ମନେକରନ୍ତୁ ନାହିଁ। ଜବାବରେ ପ୍ରଧାନମନ୍ତ୍ରୀ କହିଛନ୍ତି, ଚୌକିଦାର ଏବେ ଦେଶଭକ୍ତି ଓ ସାଧୁତାର ପ୍ରତିଶବ୍ଦ ପାଲଟିଛି। ଚୌକିଦାର ଚୋର ହେ କହି ରାହୁଲ ସୁରକ୍ଷା ଦାୟିତ୍ୱରେ ନିୟୋଜିତ ଥିବା ଲୋକଙ୍କୁ ଅପମାନିତ କରୁଛନ୍ତି। କଂଗ୍ରେସ କ୍ଷମତାରେ ଥିବାବେଳେ ପାର୍ଲାମେଣ୍ଟ, ନ୍ୟାୟପାଳିକା, ଗଣମାଧ୍ୟମ ଓ ସଶସ୍ତ୍ର ବଳକୁ ଅପମାନିତ କରିଥିଲା। ପାରିବାରିକ ରାଜନୀତି ଶକ୍ତିଶାଳୀ ହେଲେ ସାମ୍ବିଧାନିକ ସଂସ୍ଥାଗୁଡ଼ିକୁ ଟାର୍ଗେଟ କରାଯାଇଥାଏ ବୋଲି ମୋଦି ଏକ ବ୍ଲଗ୍ରେ ଲେଖିଛନ୍ତି। ବରିଷ୍ଠ କଂଗ୍ରେସ ନେତା କପିଲ ସିବଲ କହିଛନ୍ତି, ମୋଦି ନିଜେ ସଂଘ ପରିବାରରୁ ଆସିଛନ୍ତି। ଆର୍ଏସ୍ଏସ୍ର ଆଶୀର୍ବାଦ ମିଳି ନ ଥିଲେ ସେ ପ୍ରଧାନମନ୍ତ୍ରୀ ହୋଇପାରି ନ ଥାନ୍ତେ। ଟୁଇଟର ଓ ଫେସ୍ବୁକ୍ ସମେତ ଅନ୍ୟ ସାମାଜିକ ଗଣମାଧ୍ୟମ ପ୍ଲାଟଫର୍ମରେ ଏସବୁ ଭାଇରାଲ ହୋଇଛି।\n'ରାହୁଲ କହିଲେ ବାରାଣସୀରୁ ଲଢ଼ିବି'\nଓ୍ବାୟାନାଡ୍,୨୨ା୪ଃ କଂଗ୍ରେସ ଅଧ୍ୟକ୍ଷ ରାହୁଲ ଗାନ୍ଧୀ କହିଲେ ବାରାଣସୀ ଲୋକ ସଭା ଆସନରୁ ନିର୍ବାଚନ ଲଢ଼ିବେ ବୋଲି ଦଳର ସାଧାରଣ ସମ୍ପାଦକ ପ୍ରିୟଙ୍କା ଗାନ୍ଧୀ ଭଦ୍ରା ରବିବାର କହିଛନ୍ତି।
